U 

**Usluga grafičke pripreme i tiska informativno-edukativnih materijala za sprječavanje otpada od hrane**

* **PROJEKTNI ZADATAK -**



U Zagrebu, 3. kolovoz 2021.

**Tablica sadržaja**

[**1.** **Uvod** 3](#_Toc78800193)

[**2.** **Predmet nabave** 3](#_Toc78800194)

[**3. Zadaci izvršitelja** 3](#_Toc78800195)

[**4. Uvjeti sposobnosti** 3](#_Toc78800196)

[**5. Kriterij za odabir ponude** 3](#_Toc78800197)

[**6. Mjesto izvršenja** 3](#_Toc78800198)

[**7. Rok izvršenja** 4](#_Toc78800199)

[**8. Financijska naknada izvršitelju** 4](#_Toc78800200)

[**9. Procijenjena vrijednost nabave** 4](#_Toc78800201)

1. **Uvod**

U sklopu provedbe Mjere 4. Plana sprječavanja i smanjenja otpada od hrane RH 2019.-2022., a povodom Svjetskog danom osviještenosti o otpadu od hrane, koji se obilježava 29. rujna svake godine, Ministarstvo poljoprivrede će provesti niz aktivnosti koje uključuju održavanje Izložbe „Hrana nije otpad, i ja mogu utjecati!“ i stručnog skupa (konferencija) „Hrana nije otpad, zajedno do cilja“, te podjelu slikovnica učenicima prvih razreda svih osnovnih škola u Republici Hrvatskoj, za što će se tiskati različiti informativno-edukativni materijali na temu sprječavanja i smanjenja nastajanja otpada od hrane.

Mjera 4. Plana sprječavanja i smanjenja otpada od hrane RH 2019.-2022. se odnosi na podizanje svijesti i informiranosti potrošača o sprečavanju i smanjenju otpada od hrane.

1. **Predmet nabave**

Detaljan opis predmeta nabave, tj. usluga izrade i tiska informativno-edukativnih materijala za sprječavanje otpada od hrane nalazi se u Troškovniku sa tehničkom specifikacijom u Prilogu II koji je sastavni dio ovog Projektnog zadatka.

Informativno-edukativni materijali koji su predmet ove nabave uključuju: jumbo plakate, kuharicu s receptima za jela od viškova hrane, ljepljive folije za izložbenu opremu, pregače i platnene (promo) vrećice s logotipom, pozivnice, program i akreditacije za stručni skup (konferencija) te slikovnicu namjenu učenicima 1. razreda osnovne škole.

# 3. Zadaci izvršitelja

* nabava pregača i platnenih promo vrećica prema opisu iz specifikacije i tisak logotipa na njih
* tisak, a gdje je tako navedeno u specifikaciji i grafička priprema i izrada idejnog rješenja, ostalih informativno-edukativnih materijala koji su predmet ovog Projektnog zadatka
* Izvršitelj sve informativno-edukativne materijale nakon izrade idejnog rješenja/grafičke pripreme, a prije tiska, obavezno mora poslati na pregled i odobrenje Naručitelju. Izvršitelj će izvršiti sve eventualne korekcije i dorade koje će tražiti Naručitelj
* Izvršitelj će sve izrađene i tiskane informativno-edukativne materijale za sprječavanje otpada od hrane, uključujući konačne verzije grafičkih priprema u odgovarajućem formatu, dostaviti prema rokovima izvršenja i na lokacije (adrese) kako će se naknadno dogovoriti s Naručiteljem

**4. Uvjeti sposobnosti**

Minimalno 3 godine iskustva pružanja tiskarskih usluga.

Ostalo sukladno dokumentaciji o nabavi.

**5. Kriterij za odabir ponude**

Kriterij na kojem će naručitelj temeljiti odabir ponude je ekonomski najpovoljnija dostavljena ponuda. Relativni ponder cijene 100 %.

**6. Mjesto izvršenja**

Sjedište odabranog ponuditelja.

Sve izrađene stavke iz Troškovnika Izvršitelj će isporučiti Naručitelju o svom trošku, osim:

* preuzimanja i daljnje distribucije slikovnica namijenjenih učenicima 1. razreda osnovnih škola po svim školama radit će tvrtka odabrana prema posebnom postupku za odabir usluga pakiranja, adresiranja, skladištenja i distribucije slikovnica osnovnim školama u RH, o čemu će Naručitelj informirati Izvršitelja.
* isporuke jumbo plakata, Naručitelj će naknadno informirati Izvršitelja o adresi dostave u gradu Zagrebu.

**7.** **Rok izvršenja**

Rok za izradu i isporuku jumbo plakata i pozivnica za stručni skup (konferenciju) je 03.09.2021.

Rok za izradu i isporuku svih ostalih informativno-edukativnih materijala koji su predmet ove nabave je najkasnije do 20.9.2021.

**8.** **Financijska naknada izvršitelju**

Naručitelj će Izvršitelju platiti ugovorene poslove u roku od 30 dana od dana dostave računa i nakon izvršenih ugovornih usluga.

**9.** **Procijenjena vrijednost nabave**

Ukupna procijenjena vrijednost nabave je 90.000,00 kn bez PDV-a.